|  |
| --- |
| **LIETUVOS RESPUBLIKOS APLINKOS MINISTERIJA****Biudžetinė įstaiga, A. Jakšto g. 4, LT-01105 Vilnius,****mob. 8 626 22 252, el. p. info@am.lt, https://am.lrv.lt.****Duomenys kaupiami ir saugomi Juridinių asmenų registre, kodas 188602370** |
|  |
| Lietuvos Respublikos Seimo Peticijų komisijai |  | 2023- | Nr. | D8(E)- |
| Į | 2023-11-20 | Nr. | S-2023-5204 |
|  |
| **DĖL ARŪNO SODONIO PETICIJOS**  |

Teikiame Aplinkos ministerijos nuomonę dėl Arūno Sodonio (toliau – pareiškėjas) kreipimesi (peticijoje) „Dėl Sodininkų bendrijų įstatymo pakeitimo“ pateiktų siūlymų.

Lietuvos Respublikos sodininkų bendrijų įstatymo 29 straipsnio 1 dalyje nustatyta, kad „Ginčai tarp bendrijos ir bendrijos narių, tarp bendrijos ir kitų fizinių ar juridinių asmenų spendžiami Civilinio kodekso nustatyta tvarka“. Lietuvos Respublikos civilinio kodekso (toliau – CK) 2.82 straipsnio 4 dalyje nustatyta, kad „Juridinių asmenų organų sprendimai gali būti teismo tvarka pripažinti negaliojančiais, jeigu jie prieštarauja imperatyviosioms įstatymų normoms, juridinio asmens steigimo dokumentams arba protingumo ar sąžiningumo principams. Ieškinį gali pareikšti juridinio asmens kreditoriai – jeigu sprendimas pažeidžia jų teises ar interesus, atitinkamas juridinio asmens valdymo organas, juridinio asmens dalyvis arba kiti įstatymuose numatyti asmenys. Tokiems ieškiniams nustatomas trijų mėnesių ieškinio senaties terminas. Jis pradedamas skaičiuoti nuo tos dienos, kurią ieškovas sužinojo arba turėjo sužinoti apie ginčijamą sprendimą, jeigu šis kodeksas ir kiti įstatymai nenustato kitokio ieškinio senaties termino ir kitokios sprendimo nuginčijimo tvarkos.“ Taigi Civilinis kodeksas nustato ginčų sprendimo tvarką.

Sodininkų bendrijų įstatymo 29 straipsnio 2 dalyje nustatyta, kad „2. Jeigu bendrijos nariai pageidauja raštu, jų tarpusavio ginčus gali nagrinėti bendrijos valdymo organas arba bendrijos narių susirinkimas įstatų nustatyta tvarka. Apie priimtą sprendimą ginčo šalims turi būti pranešta raštu. Jeigu ginčo šalys nesutinka su priimtu sprendimu, jų ginčas įstatymų nustatyta tvarka gali būti sprendžiamas teisme.“ Ši nuostata reiškia, kad bendrijos narys gali, bet neprivalo, pageidauti raštu, kad ginčą nagrinėtų bendrijos valdymo organas (bendrijos pirmininkas arba bendrijos valdyba) arba bendrijos narių susirinkimas. Šiuo atveju ginčai nagrinėjami bendrijos įstatų nustatyta tvarka. Atsižvelgiant į Sodininkų bendrijų įstatymo 29 straipsnio 1 ir 2 dalies nuostatas, bendrijos narys, siekdamas išspręsti ginčą tarp bendrijos narių gali pasirinkti ginčų sprendimo būdą – kreiptis į bendrijos valdymo organus ar į teismą. Pažymėtina, kad siekiant ginčyti bendrijos narių sprendimą, priimtą susirinkime, sprendimą gali, bet neprivalo, pakeisti bendrijos narių susirinkimas, o jį panaikinti gali tik teismas.

Atsižvelgiant į tai, kas išdėstyta, manome, kad ginčų sprendimo tvarka yra reglamentuota, pakankamai aiški ir galiojančio teisinio reguliavimo keisti nereikia.

|  |  |
| --- | --- |
| Aplinkos viceministrė | Daiva Matusevičė |

V. Rumbutienė, 8 695 31 922, el. p. vaiva.rumbutiene@am.lt